
FÅ MERE VARIATION I DIT SPIL 
LØRDAG d. 22. august kl 10.00 - 13.30
Ringe Tennisklub, Holmehøjvej 5, Ringe

I dagens træning vil vi udfordre dine vaner og arbejde med at skabe mere variation i dit tennisspil. Hvorfor er det så svært at ændre slagretning fra cross til longline og omvendt – hvilke fordele/ulemper har slagretningen? Hvad vil det sige at spille defensivt og offensivt, og hvordan gør du det? Hvordan øger du din sikkerhed i forhold til net og sidelinjer? 
Dette trænes både i forskellige øvelser og i spil om point. Det bliver en inspirerende dag med noget for både psyke og fysik og som altid i hyggeligt selskab med andre ivrige tenniskvinder på banerne i Ringe.
Formål: at opnå en bedre spilforståelse ved at blive mere bevidst om at variere spillet og udnytte banens dimensioner til egen fordel, når der spilles kamp.
Målgruppe: alle kvinder over 20 år, som ønsker at udvikle deres (kamp)spil med fokus på variation, boldkontrol og slagretning. 
Program: Vi mødes omklædte kl 10.00, og efter en fælles opvarmning går vi i gang på banerne. Herefter får alle på skift instruktion ved trænerne og spilleopgaver på de andre baner.
Undervejs en frugtpause og kl 13 evaluering over en sandwich.
Pris: 280,- inkl. forplejnng.
Tilmelding til Birgit: bblund@godmail.dk med Navn, Telefon, Klub og Niveau – senest mandag d. 17. august 2026
Du er først tilmeldt, når du har modtaget en bekræftelse, og derefter skal du senest 
d. 17. august betale på Mobile Pay: 386332 – Skriv: Kvindetennis 22.8.
Antal deltagere: Min. 12 – max. 16 
Trænere: Birgit Brink Lund og Sandie Sørensen
Ringe TK:  www.ringetennisklub.dk
Kontaktperson: Birgit Brink Lund – Mail: bblund@godmail.dk

Vi glæder os til at se jer - med sportslige hilsner
Agi & Birgit - Fynsk Kvindetennis (Facebook)

